સ્વયં તપાસ કરવા માટેનો યોગ્ય સમય કયો? આરોગ્ય નિષ્ણાતો મુજબ, જે મહિલાઓને માસિક આવે છે તેમણે માસિક શરૂ થવાના દસ દિવસ પછી અને જેમનું માસિક બંધ થઈ ગયું છે તેમણે મહિનામાં એક દિવસ નક્કી કરી લેવો જોઈએ અને ત્યારે તપાસ કરવી જોઈએ. જમણા હાથથી ડાબું સ્તન અને ડાબા હાથથી જમણું સ્તન ગોળગોળ ફેરવીને જોવું જોઈએ અને જો કોઈ પણ પ્રકારની અસામાન્ય વાત નજરે પડે જેમ કે કોઈ પ્રકારનો દુ:ખાવો, કે પછી ડીંટડીમાંથી કોઈ પ્રકારનો સ્ત્રાવ થાય તો તરત જ ડૉક્ટર પાસે તપાસ કરાવો.